நம் மக்களிடையே கீரைகளுக்கு தட்டுப்பாடு இருந்தாலும், லாப நோக்கில் நாங்கள் கீரைகளை விற்பதில்லை. எங்களிடம் ஆரம்பத்தில் கொள்முதல் செய்தவர்கள் அதனை வெளிநாட்டிற்கு ஏற்றுமதி செய்தார்கள். இதனை ரகசியமாக கண்காணித்த நாங்கள் அதனை உடனடியாக நிறுத்தி விட்டோம். அவர்கள் அதிகப் தர முயன்ற போதும் நாங்கள் மறுத்து விட்டோம். நாங்கள் இயற்கை முறையில் கீரைகளை பயிர் செய்வது நமது மக்களுக்கு ரசாயன ஆபத்திலாத உணவுப் பொருட்களை வழங்க வேண்டும் என்கிற நோக்கத்தில்தான் வெளிநாட்டுக்கு ஏற்றுமதி செய்வதால் அதிக பணம் கிடைக்கலாம். அதனால் நம் மக்களுக்கு என்ன பயன்? இந்த மண் இந்தியாவுடையது நீர் இந்தியாவுடையது. பின் ஏன் வெளிநாட்டிற்கு ஏற்றுமதி செய்ய வேண்டும்? குறைந்த விலை கிடைத்தாலும் சத்தான கீரைகளை நம் மக்களிடம் கொடுப்பதில்தான் எங்கள் அமைப்பினருக்கு மனதிருப்தி என்கின்றனர் நல்ல கீரை அமைப்பினர்.